KOMISSION ASETUS (EY) N:o 323/98,
annettu 9 päivänä helmikuuta 1998,
tariffikiintiöiden avaamisesta tiettyjen Norjasta peräisin olevien neuvoston asetuksessa (EY) N:o 3448/93 tarkoitettujen maataloustuotteiden valmistuksessa tuotettujen tavaroiden tuonnille
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyihin maataloustuotteiden valmistuksessa tuotettuihin tavaroihin sovellettavasta kauppajärjestelmästä 6 päivänä joulukuuta 1993 annetun neuvoston asetuksen (EY) N:o 3448/93 (1) ja erityisesti sen 7 artiklan 2 kohdan,
ottaa huomioon Euroopan talousyhteisön ja Norjan kuningaskunnan välisen sopimuksen toisesta pöytäkirjasta 6 päivänä joulukuuta 1996 tehdyn neuvoston päätöksen (2),
sekä katsoo, että
tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annettuun komission asetukseen (ETY) N:o 2454/93 (3), sellaisena kuin se on viimeksi muutettuna asetuksella (EY) N:o 75/98 (4), kodifiointiin sellaisten tariffikiintiöiden hallinnointia koskevat säännökset, joiden käyttö perustuu vapaaseen liikkeeseen luovutusta koskevan ilmoituksen vastaanottamispäivän mukaiseen aikajärjestykseen, ja
vuodeksi 1998 olisi avattava Euroopan talousyhteisön ja Norjan kuningaskunnan välisen sopimuksen toisen pöytäkirjan mukauttamista koskevan kirjeenvaihtona tehdyn sopimuksen toisen kohdan IV alakohdassa tarkoitettu kiintiö, ja
tässä asetuksessa säädetyt toimenpiteet ovat liitteeseen II kuulumattomien jalostettujen maataloustuotteiden kauppaa koskevia horisontaalisia kysymyksiä käsittelevän hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Tämän asetuksen liitteessä lueteltuihin Norjasta peräisin oleviin tavaroihin sovelletaan liitteen mukaisia tulleja 1 päivästä tammikuuta 31 päivään joulukuuta 1998 liitteessä mainittujen vuotuisten kiintiöiden rajoissa.
2 artikla
Edellä 1 artiklassa tarkoitettua yhteisötariffikiintiötä hallinnoi komissio asetuksen (ETY) N:o 2454/93 308 a-d artiklan säännösten mukaisesti.
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä tammikuuta 1998.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 9 päivänä helmikuuta 1998.